MotoGP: Reën steek stok in speek in Spanje | Maroela Media\nMotoGP: Reën steek stok in speek in Spanje\nAndrea Dovizioso (Ducati) van Italië jaag op die nat baan tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP\nDie Moto GP van Valencia (die laaste wedren in vanjaar se reeks) is Sondag op die Ricardo Tormo baan in Spanje afgehandel.\nDie wedren is in nat omstandighede beslis en moes ná 13 rondes gestaak word as gevolg van swaar reën. Die wedren is later weer oor 14 rondes gejaag en die uiteindelike wenner was Andrea Dovizioso (Ducati) met Alex Rins (Suzuki) tweede.\nTydens die kwalifisering het Maverick Vinales (Yamaha) die beste gevaar en die eerste wegspringposisie ingeneem.\nMaverick Vinales (Yamaha) 1 min 31.312 sek\nAlex Rins (Suzuki) 0,068\nAndrea Dovizioso (Ducati) 0,080\nDanilo Petrucci (Ducati Pramac) 0,102\nMarc Marquez (Honda) 0,130\nPol Espargaro (KTM) 0,265\nMarc Marquez (Repsol Honda) van Spanje in aksie tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP\nMarc Marquez het met ŉ skouerbesering gesukkel en vyfde weggetrek. Sondag se wedren was ook die laaste een in die roemryke loopbaan van Dani Pedrosa (Repsol Honda). Pedrosa het die wêreldkampioenskap drie keer gewen.\nDie wêreldkampioen, Marc Marquez (Repsol Honda), het vroeg in die wedren geval en sy wedren was iets van die verlede. Dani Pedrosa, het in sy laaste wedren vyfde oor die eindstreep gejaag.\nMet die wegtrek het Alex Rins die beste gevaar en gou die voortou geneem. Met 18 rondes oor was daar reeds ses jaers uit die wedren.\nMet 13 rondes oor is die rooi vlag as gevolg van die weersomstandighede vertoon wat die einde van die wedren beteken het. Omdat ŉ driekwart van die wedren nie voltooi is nie moes die wedren oor begin. In daardie stadium het Alex Rins (Suzuki), Andrea Dovizioso (Ducati) en Valentino Rossi (Movistar Yamaha) die pas aangegee.\nAndrea Dovizioso (Ducati) van Italië neem die voortou tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP\nUiteindelik het Dovizioso eerste oor die wenstreep gejaag met Alex Rins tweede.\nOp die finale punteleer het Marquez met 76 punte voor sy naaste teenstander geëindig.\n1 Marc Marquez (Repsol Honda) 321\n2 Andrea Dovizioso (Ducati) 245\n3 Valentino Rossi (Movistar Yamaha) 198\n4 Maverick Vinales (Movistar Yamaha) 193\nIn die Moto2-afdeling kon Brad Binder net 22 rondes voltooi. Binder sluit daarmee die seisoen in die derde plek af.\nMarc Marquez (Repsol Honda) van Spanje strek sy arms nadat hy van sy motorfiets afgeval het tydens die Moto GP van Valencia Sondag op die Ricardo Tormo baan in Spanje. Foto: Alberto Saiz/AP\n1 Francesco Bagnaia (Kalex) 306\n2 Miguel Oliveira (KTM) 297\n3 Brad Binder (KTM) 201\nIn die Moto3-wedren het Darryn Binder 19de geëindig.\nTennis: AZ is die nuwe goue seun van tennis\nMotoGP: Marquez in ŉ klas van sy eie terwyl Pedrosa groet\nDie Baan opsieners (stewards) moet ‘n Rooikaart kry. Die wedren moes nooit toegelaat word om so vêr in chaos te verval voor daar ‘n rooi vlag gewys is. Dit was nie in belang van enige iemand dat chaos hoogty gevier het nie. Beslis nie die manier om ‘n jaar af te sluit nie.


[Video] Polisie na Tuks-kampus ontbied | Maroela Media\n[Video] Polisie na Tuks-kampus ontbied\nGemoedere loop hoog op die Hatfield-kampus van die Universiteit van Pretoria (UP) waar die polisie nou ontbied is om die situasie in bedwang te bring.\nDie polisie en kampusveiligheidsbeamptes staan tans voor die dierkundegebou tussen twee groepe studente, met talle EFF-lede aan die een kant en baie AfriForum Jeug-lede aan die ander kant. Die groep studente wat betoog vir die skrap van Afrikaans op kampus wil glo na die Amfiteater beweeg om met die bestuur van die universiteit te vergader, maar die ander groep verhoed hulle glo om verby te kom. Berigte van beserings is ook ontvang nadat studente glo klippe en ander voorwerpe gegooi het.\nEen van die studente het aan Maroela Media gesê hulle weier om ŉ ompad na die Amfiteater te stap aangesien Suid-Afrika ŉ vry land is en hulle die reg het om te stap waar hulle wil. ŉ Student in die tweede groep het op sy beurt aan Maroela Media gesê dat hulle sal veg vir Afrikaans en nie sal toelaat dat gewelddadige studente hulle van hul moedertaal ontneem nie.\nKlasse op die kampus is Maandag opgeskort nadat betogers weereens die kampus bestorm en klasse ontwrig het. Van die studente het bevestig dat hulle SMS’e van die universiteit ontvang het waarin hulle versoek word om die kampus te verlaat om veiligheidsdoeleindes.\nBaie van die studente, Engels én Afrikaans, het aan Maroela Media gesê die manier waarop die taalbeleidkwessie aangeraak word, is teenproduktief en word nie deur die meerderheid studente ondersteun nie. Studente wou egter nie hul name bekendmaak nie uit vrees vir viktimisering.\nMaroela Media wag op kommentaar van die universiteit.\n#AfrikaansMustFall Pretoria studentebetogings Tuks\nCenturion-botsing: ‘Kaping’ lei dalk tot 3 se dood\n[Video] Olifantkalfie uit opgaardam gered\nDit is reg so julle het albei wange gedraai nou moet julle julself verdedig\nGee vir ons ook buste om vir die afrikaanse studente mense asn te ry\nJulius wil alles na sy sin he regering ondersteun hom as dit a eit man was hy toe gesluit hoe kan hy alles in SA ontwrug en loop vry uit\nStudente leer en draf klas, hulle betoog nie en veroorsaak nie chaos nie. Hierdie betogers is nie student nie hulle is terroriste en die wit student prober net keer dat die kampus beskadig word.\nHoe kan Tuks toelaat dat sulke dinge gebeur? ‘n Student skryf in en kies ‘n taal om in te studeer. So as jy Engels kies kry jy klas in Engels, en dieselfde met Afrikaans. As ‘n oud Tukkie, kan ek sê baie klasse was slegs in Engels aangebied. Ek verstaan nie hoekom soveel geweld ontstaan daaroor nie. Hoe kan dit die Engelse studente benadeel as ander studente in Afrikaans klas kry? Ek het ook in klasse gaan sit wat in Engels aangebied is, soms net om te sien wat hulle anders kry as die Afrikaanse studente. Daar was geen verskil.… Lees meer »\nVra die universiteit vir julle geld terug want die Afrikaanse studente wat wil studeer se reg tot studies word onderbreek.\nSo kan dit nie aangaan nie.\nkry julle geld terug totdat alles normaal is daar en Afrikaanse stuente in Afrikaans kan klaskry.\nIndien iemand ‘n probleem daarmee het kan hy na ‘n Universiteit toe gaan waar hulle in ander tale kan studder.\nDaar is sulke Universiteite.\nTrek af en plak toe.\nKry julle geld terug.\nHulle sal gou ‘n ander deuntjie sing.